Okresná prokuratúra Bratislava V 
Prokofievova 4, 851 01 Bratislava 5

Sp. zn. : 2 Pv 302/12/1105	Bratislava V, 19.2.2014
EEČ : 2-12-135-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona

Rozhodol: 	prokurátorka Okresnej prokuratúry Bratislava V
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
vedené povereným príslušníkom Okresného riaditeľstva PZ XXXXX V, Obvodného oddelenia Petržalka - juh pod sp. zn. XXXXX na tom skutkovom základe, že
hoci mu  z  ustanovenia  §  62 a  nasl.  Zákona o  rodine  č. 36/2005 Z. z. vyplýva  povinnosť prispievať na výživu svojho syna XXXXX, nar. XXXXX a hoci mu výška tejto povinnosti bola deklarovaná rozsudkom Okresného súdu XXXXX V, sp. zn. XXXXX zo dňa XXXXX, právoplatným XXXXX, ktorým mu bolo určené prispievať na výživu sumou  vo výške 150,-eur  mesačne vždy do 15. dňa v každom mesiaci vopred k rukám matky XXXXX, túto povinnosť si v mesiacoch november 211, január 2012 a február 2012 neplnil, čím mu za uvedené obdobie na výživnom vznikol dlh voči poškodenej XXXXX, trvale bytom XXXXX, XXXXX vo výške 220,-eur, 

lebo zanikla trestnosť činu.

Odôvodnenie:
Poverený príslušník Okresného riaditeľstva PZ v Bratislave V, Obvodného oddelenia Petržalka - juh uznesením sp. zn. XXXXX dňa XXXXX podľa § 206 ods.1 Trestného poriadku vzniesol obvinenie XXXXX pre prečin  zanedbania povinnej výživy podľa § 207 ods. 1 Trestného zákona na tom skutkovom základe, ako je uvedené vo výroku tohto uznesenia.

Dňa 06.12.2012 predložil poverený príslušník PZ tunajšej prokuratúre návrh na podanie obžaloby na obvineného XXXXX podľa § 209 ods. 1 Trestného poriadku,  spolu so spisovým materiálom. 

Po preskúmaní spisového materiálu boli dozorovým prokurátorom vykonané úkony skráteného vyšetrovania, ktoré preukázali, že je v danej veci odôvodnený postup podľa § 215 ods. 1 písm. h) Trestného zákona. 

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 

Podľa § 86 písm. a) Trestného zákona trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 207 ods. 1 Trestného zákona zanedbania povinnej výživy sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. 

Z ustáleného skutkového stavu vyplýva, že si obvinený XXXXX neplnil pravidelne svoju vyživovaciu povinnosť voči synovi XXXXX a to v období od novembra 2011 až doposiaľ. Obvinený XXXXX vo svojom výsluchu uviedol, že výživné nezaplatil, nakoľko mu to finančne nevyšlo. Túto skutočnosť potvrdila vo svojich výsluchoch aj pošk. XXXXX, ktorá sa dňa 18.02.2014 dostavila na tunajšiu prokuratúru, pričom uviedla, že obvinený má uhradené dlžné výživné v plnej výške, uhradil aj výživné za mesiac február 2014 a teda neeviduje voči nemu žiaden dlh na výživnom, syn hmotnou núdzou netrpel.

V priebehu skráteného vyšetrovania boli zadovážené aj ďalšie listinné dôkazy, ktoré sú obsiahnuté v spisovom materiáli ako napr. potvrdenia o vklade v hotovosti na účet poškodenej (č.l. 21-36), rozsudok Okresného súdu XXXXX V sp. zn. XXXXX rodný list (č.l. 18), potvrdenie o návšteve školy (č.l. 19), vyjadrenia Úradu práce, sociálnych vecí a rodiny (č.l. 39-45), vyjadrenie Obvodného úradu XXXXX (č.l. 46) a vyjadrenie Sociálnej poisťovne (č.l. 47-50). 

Z vykonaného skráteného vyšetrovania popri úhrade dlžného výživného vyplýva aj splnenie ďalšej podmienky na zánik trestnosti a to, že trestný čin nemal trvalo nepriaznivé následky.

S poukazom na vyššie uvedené skutočnosti mám za to, že v danom prípade boli splnené podmienky ustanovenia § 86 písm. a) Trestného zákona o účinnej ľútosti a preto som rozhodla tak, ako je to uvedené vo výrokovej časti tohto uznesenia.

	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Hildegarda Vojtková
prokurátorka